ประกาศธนาคารแห่งประเทศไทยประกาศธนาคารแห่งประเทศไทยที่ สกง.๑๒/๒๕๕๕เรื่องการให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. ๒๕๕๔ ๑. เหตุผลในการออกประกาศเนื่องจากในปี ๒๕๕๔ได้มีอุทกภัยอย่างร้ายแรงในพื้นที่ส่วนใหญ่ของประเทศไทยทำให้เกิดความเสียหายเป็นอย่างมากแก่อาคาร ที่อยู่อาศัย สถานประกอบการและทรัพย์สินต่าง ๆ ของประชาชน ตลอดจนผลผลิตและการประกอบการในภาคการเกษตรกรรมพาณิชยกรรม และอุตสาหกรรมหยุดชะงักหรือชะลอตัวลงอันมีผลกระทบต่อเศรษฐกิจของประเทศอย่างร้ายแรงจึงได้มีการออกพระราชกำหนดการให้ความช่วยเหลือทางการเงินแก่ผู้ที่ได้รับความเสียหายจากอุทกภัยพ.ศ. ๒๕๕๕ ทั้งนี้เพื่อเป็นการเยียวยาและบรรเทาผลกระทบตลอดจนช่วยฟื้นฟูความเสียหายที่เกิดจากอุทกภัยดังกล่าวโดยให้ธนาคารแห่งประเทศไทยมีอำนาจเฉพาะคราวในการให้กู้ยืมเงินแก่สถาบันการเงินเพื่อให้สถาบันการเงินนำไปใช้ในการให้กู้ยืมเงินแก่ผู้ที่ได้รับความเสียหายจากอุทกภัยต่อไปในอัตราดอกเบี้ยต่ำจึงจำเป็นต้องออกประกาศเพื่อกำหนดหลักเกณฑ์และวิธีการในการดำเนินการให้ความช่วยเหลือเพื่อให้เป็นไปตามที่กฎหมายกำหนด๒. อำนาจตามกฎหมายอาศัยอำนาจตามมาตรา ๕ มาตรา ๖ และมาตรา ๑๐ แห่งพระราชกำหนดการให้ความช่วยเหลือทางการเงินแก่ผู้ที่ได้รับความเสียหายจากอุทกภัยพ.ศ. ๒๕๕๕๓. ขอบเขตการบังคับใช้สถาบันการเงินตามประกาศนี้๔. เนื้อหาข้อ ๑ ในประกาศนี้ธปท. หมายความว่าธนาคารแห่งประเทศไทยอุทกภัย หมายความว่าอุทกภัยที่เกิดขึ้นในปี พ.ศ. ๒๕๕๔และในเขตพื้นที่ที่มีการประกาศเป็นพื้นที่ประสบภัยพิบัติกรณีฉุกเฉินตามระเบียบกระทรวงการคลังเกี่ยวกับเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินสถาบันการเงิน หมายความว่าธนาคารพาณิชย์ตามกฎหมายว่าด้วยธุรกิจสถาบันการเงินและธนาคารที่มีกฎหมายเฉพาะจัดตั้งขึ้นผู้ประกอบวิสาหกิจขนาดกลางและขนาดย่อม หมายความว่า ผู้ประกอบกิจการประเภทต่าง ๆ ที่มีจำนวนการจ้างงานและมูลค่าสินทรัพย์ถาวรไม่รวมที่ดินอยู่ภายในเกณฑ์ตามตารางดังนี้ประเภทวิสาหกิจขนาดกลางวิสาหกิจขนาดย่อมจำนวนการจ้างงาน(คน)มูลค่าสินทรัพย์ถาวรไม่รวมที่ดิน(ล้านบาท)จำนวนการจ้างงาน(คน)มูลค่าสินทรัพย์ถาวรไม่รวมที่ดิน(ล้านบาท)กิจการผลิตสินค้า(รวมรับจ้างทำของ)กิจการให้บริการกิจการค้าส่งกิจการค้าปลีกไม่เกิน ๒๐๐ไม่เกิน ๒๐๐ไม่เกิน ๕๐ไม่เกิน ๓๐ไม่เกิน ๒๐๐ไม่เกิน ๒๐๐ไม่เกิน ๑๐๐ไม่เกิน ๖๐ไม่เกิน ๕๐ไม่เกิน ๕๐ไม่เกิน ๒๕ไม่เกิน ๑๕ไม่เกิน ๕๐ไม่เกิน ๕๐ไม่เกิน ๕๐ไม่เกิน ๓๐ผู้อยู่ในข่ายได้รับความช่วยเหลือข้อ ๒ ผู้ที่อยู่ในข่ายได้รับความช่วยเหลือจะต้องเป็นผู้ที่ได้รับความเสียหายจากอุทกภัยที่สถาบันการเงินได้ตรวจสอบแล้วและรับรองว่าเป็นผู้ที่ได้รับความเสียหายจริงและมีคุณสมบัติอย่างหนึ่งอย่างใดดังนี้(๑) เป็นบุคคลธรรมดาที่มีภูมิลำเนา ที่อยู่อาศัย สถานที่ทำงานสถานที่ประกอบอาชีพหรือสถานประกอบธุรกิจหรือการค้าของตนอยู่ในเขตพื้นที่อุทกภัย(๒) เป็นผู้ประกอบวิสาหกิจขนาดกลางและขนาดย่อมที่อยู่ในเขตพื้นที่อุทกภัยวิธีการให้ความช่วยเหลือข้อ ๓ ธปท.จะให้กู้ยืมเงินแก่สถาบันการเงินที่ประสงค์จะนำไปให้กู้ยืมต่อแก่ผู้ที่ได้รับความเสียหายจากอุทกภัยโดยวิธีการรับซื้อตั๋วสัญญาใช้เงินที่สถาบันการเงินเป็นผู้ออกวงเงิน สัดส่วนและระยะเวลาให้ความช่วยเหลือข้อ ๔ วงเงินตามโครงการทั้งสิ้น๓๐๐,๐๐๐ ล้านบาท เป็นเงินที่ ธปท. ให้กู้ยืมแก่สถาบันการเงินไม่เกิน ๒๑๐,๐๐๐ ล้านบาท และเป็นเงินของสถาบันการเงินไม่ต่ำกว่า ๙๐,๐๐๐ ล้านบาท (โดยมีสัดส่วนเท่ากับ ๗๐ : ๓๐)ข้อ ๕ ธปท.จะเป็นผู้จัดสรรวงเงินให้ความช่วยเหลือสำหรับสถาบันการเงินแต่ละรายเพื่อนำไปให้ความช่วยเหลือแก่ผู้ที่ได้รับความเสียหายจากอุทกภัยโดยมีหลักเกณฑ์พิจารณาจากความต้องการใช้วงเงินของผู้ที่ได้รับความเสียหายและการให้สินเชื่อของสถาบันการเงินแก่ผู้ที่ได้รับความเสียหายในพื้นที่ดังกล่าวทั้งส่วนที่มีอยู่เดิมและที่จะให้สินเชื่อเพิ่มและส่วนที่จะให้สินเชื่อใหม่ทั้งนี้ จนกว่าวงเงินของธปท.ตามโครงการนี้จะถูกจัดสรรเต็มจำนวนแล้วหรือจนถึงวันที่ ๓๑ ธันวาคม ๒๕๕๖แล้วแต่สิ่งใดจะเกิดขึ้นก่อนข้อ ๖ ผู้ที่ได้รับความเสียหายจากอุทกภัยแต่ละรายจะได้รับความช่วยเหลือเป็นระยะเวลาไม่เกิน๕ ปี นับจากวันที่ ธปท. รับซื้อตั๋วสัญญาใช้เงินจากสถาบันการเงินโดยได้รับวงเงินช่วยเหลือ ดังนี้(๑) ผู้ประกอบวิสาหกิจขนาดกลางและขนาดย่อม ไม่เกิน ๓๐ ล้านบาท(๒) บุคคลธรรมดา ไม่เกิน ๑ ล้านบาทข้อ ๗ สถาบันการเงินจะต้องยื่นคำขอกู้ยืมเงินต่อธปท. ภายในวันที่ ๓๑ ธันวาคม ๒๕๕๖ข้อ ๘ การให้กู้ยืมแก่สถาบันการเงินตามประกาศนี้สถาบันการเงินจะต้องออกตั๋วสัญญาใช้เงินให้ ธปท. มีกำหนดชำระไม่เกินวันที่ ๓๑ธันวาคม ๒๕๖๑อัตราดอกเบี้ยข้อ ๙ อัตราดอกเบี้ยที่เรียกเก็บต้องเป็นไปตามอัตราในตารางดังนี้ธปท. เรียกเก็บจากสถาบันการเงินสถาบันการเงินเรียกเก็บจากผู้ที่ได้รับความเสียหายจากอุทกภัยร้อยละ ๐.๐๑ ต่อปีไม่เกินร้อยละ ๓ ต่อปีหลักเกณฑ์การขอรับความช่วยเหลือข้อ ๑๐ สถาบันการเงินที่ประสงค์จะกู้ยืมเงินตามประกาศนี้ต้องปฏิบัติและยินยอมรับพันธะหน้าที่ ดังนี้(๑) ทำหนังสือยืนยันตามแบบที่แนบท้ายประกาศนี้ (เอกสารแนบ ๑)(๒) เรียกเก็บดอกเบี้ยจากผู้ที่ได้รับความเสียหายจากอุทกภัยสำหรับจำนวนเงินที่ให้สินเชื่อไม่เกินอัตราที่กำหนดในข้อ ๙(๓) ยินยอมให้ ธปท. หักเงินจากบัญชีเงินฝากของสถาบันการเงินที่ ธปท.เพื่อชำระหนี้อันเกิดขึ้นเนื่องจากการที่ ธปท. ให้กู้ยืมเงินตามประกาศนี้โดยในวันที่มีการชำระหนี้ สถาบันการเงินต้องดำรงเงินฝากไว้ที่ ธปท.ให้มีจำนวนเพียงพอที่ ธปท. จะหักชำระหนี้ได้และในกรณีที่เงินในบัญชีเงินฝากของสถาบันการเงินไม่มีหรือมีไม่พอหักชำระหนี้ดังกล่าวให้ ธปท. จำหน่ายทรัพย์สินอย่างอื่นของสถาบันการเงินที่มีอยู่ที่ ธปท.และดำเนินการอื่นใดตามที่ ธปท.เห็นสมควรเพื่อให้ได้เงินมาชำระหนี้ตลอดจนยินยอมให้เจ้าหน้าที่ของ ธปท.เข้าไปตรวจสอบเอกสารหลักฐานต่าง ๆ ที่เกี่ยวข้องกับการกู้ยืมเงินตามประกาศนี้ ณสำนักงานของสถาบันการเงินรวมทั้งดำเนินการให้ผู้ที่ได้รับความเสียหายจากอุทกภัยยินยอมให้เจ้าหน้าที่ของธปท. เข้าไปตรวจสอบเอกสารหลักฐานต่าง ๆที่เกี่ยวข้องกับการให้ความช่วยเหลือตามประกาศนี้ ณ สำนักงานหรือที่อยู่อาศัยของผู้ที่ได้รับความเสียหายจากอุทกภัยได้ด้วย(๔) จัดให้ผู้ที่ได้รับความเสียหายจากอุทกภัยที่ขอรับความช่วยเหลือตามประกาศนี้รับรู้ข้อกำหนดแห่งประกาศนี้(๕)เมื่อสถาบันการเงินประสงค์จะชำระหนี้ทั้งหมดหรือบางส่วนก่อนวันที่ตั๋วสัญญาใช้เงินของสถาบันการเงินถึงกำหนดใช้เงินสถาบันการเงินต้องทำหนังสือขอชำระหนี้ตามแบบที่แนบท้ายประกาศนี้ (เอกสารแนบ ๒)(๖)ให้สถาบันการเงินส่งรายงานรายละเอียดยอดคงค้างของตั๋วสัญญาใช้เงินแต่ละฉบับพร้อมรายชื่อผู้ที่ได้รับความเสียหายจากอุทกภัยตามแบบที่แนบท้ายประกาศนี้(เอกสารแนบ ๓) ให้ ธปท. ทุกสิ้นเดือนวิธีปฏิบัติในการขอกู้ยืมเงินข้อ ๑๑ ในการขอกู้ยืมเงินแต่ละครั้งสถาบันการเงินต้องดำเนินการ ดังนี้(๑) ทำหนังสือความตกลงเพื่อกู้ยืมเงินตามแบบที่แนบท้ายประกาศนี้(เอกสารแนบ ๔)(๒) ออกตั๋วสัญญาใช้เงินที่มีลักษณะดังนี้ก. เป็นตั๋วสัญญาใช้เงินตามแบบที่แนบท้ายประกาศนี้ (เอกสารแนบ ๕)ข. จำนวนเงินตามตั๋วสัญญาใช้เงินต้องไม่เกินสัดส่วนการให้ความช่วยเหลือตามข้อ๔ ของจำนวนเงินที่สถาบันการเงินให้สินเชื่อแก่ผู้ที่ได้รับความเสียหายจากอุทกภัยค. เป็นตั๋วสัญญาใช้เงินที่มีวันถึงกำหนดใช้เงินไม่เกิน ๕ ปีนับแต่วันที่ออกตั๋วสัญญาใช้เงินและไม่เกินวันที่ ๓๑ ธันวาคม ๒๕๖๑ง. เป็นตั๋วสัญญาใช้เงินที่กำหนดอัตราดอกเบี้ยตามข้อ ๙(๓)ส่งรายละเอียดผู้ที่ได้รับความเสียหายจากอุทกภัยที่สมควรได้รับความช่วยเหลือตามประกาศนี้ตามตั๋วสัญญาใช้เงินแต่ละฉบับ(เอกสารแนบ ๖)ข้อ ๑๒ สถาบันการเงินต้องตรวจสอบและรับรองว่า(๑) ผู้ที่ขอรับความช่วยเหลือตามประกาศนี้ได้รับความเสียหายจากอุทกภัยที่เกิดขึ้นในปี พ.ศ. ๒๕๕๔และอยู่ในเขตพื้นที่ที่มีการประกาศเป็นพื้นที่ประสบภัยพิบัติกรณีฉุกเฉินตามระเบียบกระทรวงการคลังเกี่ยวกับเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินอย่างแท้จริง(๒) สถาบันการเงินได้พิจารณาแล้วว่า วงเงิน สัดส่วน ระยะเวลาและอัตราดอกเบี้ยที่ให้กู้ยืมแก่ผู้ที่ได้รับความเสียหายจากอุทกภัยแต่ละรายเป็นไปตามหลักเกณฑ์ที่กำหนดการรับและการคืนเงินกู้ยืมการเรียกเก็บดอกเบี้ยและเงินเบี้ยปรับข้อ ๑๓ เมื่อ ธปท.พิจารณาอนุมัติการกู้ยืมเงิน ธปท. จะนำเงินเข้าบัญชีเงินฝากของสถาบันการเงินที่ธปท. ตามจำนวนเงินที่สถาบันการเงินได้รับอนุมัติในแต่ละครั้ง และเมื่อ ธปท. ได้ดำเนินการดังกล่าวแล้วให้ถือว่าสถาบันการเงินได้รับเงินกู้ยืมจาก ธปท. แล้วข้อ ๑๔ ธปท.จะเรียกเก็บดอกเบี้ยสำหรับยอดตั๋วสัญญาใช้เงินคงค้างปีละ ๒ งวด คืองวดสิ้นเดือนมิถุนายน และงวดสิ้นเดือนธันวาคม ในวันทำการแรกของเดือนถัดไปข้อ ๑๕ เมื่อสถาบันการเงินได้รับชำระหนี้ทั้งหมดหรือบางส่วนก่อนวันที่ตั๋วสัญญาใช้เงินถึงกำหนดใช้เงินสถาบันการเงินต้องรีบชำระหนี้ให้ ธปท. ตามสัดส่วนที่ได้รับชำระโดยต้องทำหนังสือขอชำระหนี้ตามแบบที่แนบ (เอกสารแนบ ๒)ข้อ ๑๖ ในวันที่ตั๋วสัญญาใช้เงินถึงกำหนดใช้เงินหรือวันที่มีการขอชำระหนี้หรือวันที่ ธปท. เรียกให้ชำระหนี้ก่อนกำหนด หรือวันที่ ธปท.เรียกเก็บดอกเบี้ยประจำงวด ธปท. จะหักเงินจากบัญชีเงินฝากของสถาบันการเงินที่ ธปท.ตามจำนวนหนี้ที่ถึงกำหนดใช้เงิน หรือจำนวนหนี้ที่ขอชำระหรือจำนวนหนี้ที่ ธปท.เรียกให้ชำระก่อนกำหนด รวมดอกเบี้ยและเบี้ยปรับ (ถ้ามี) หรือจำนวนดอกเบี้ยประจำงวดแล้วแต่กรณีในกรณีที่วันถึงกำหนดใช้เงินตามตั๋วสัญญาใช้เงินตรงกับวันหยุดทำการให้สถาบันการเงินชำระหนี้ตามตั๋วสัญญาใช้เงินในวันทำการถัดไป โดย ธปท.จะเรียกเก็บดอกเบี้ยและเบี้ยปรับ (ถ้ามี) สำหรับวันหยุดดังกล่าวจนถึงวันที่สถาบันการเงินชำระหนี้ข้อ ๑๗ เมื่อสถาบันการเงินฝ่าฝืนหรือไม่ปฏิบัติตามข้อใดข้อหนึ่งแห่งประกาศนี้ธปท. จะเรียกเก็บเบี้ยปรับจากสถาบันการเงินในอัตราร้อยละ ๑๐ ต่อปีตามจำนวนเงินที่เกี่ยวข้องกับการฝ่าฝืนหรือไม่ปฏิบัติและตามระยะเวลาตั้งแต่วันที่มีการเบิกเงินจากธปท. จนถึงวันที่มีการชำระหนี้หรือตามระยะเวลาที่ฝ่าฝืนหรือไม่ปฏิบัติ แล้วแต่กรณีถ้าสาเหตุที่สถาบันการเงินต้องเสียเบี้ยปรับเกิดขึ้นเพราะความผิดของผู้ที่ได้รับความเสียหายจากอุทกภัยสถาบันการเงินจะไล่เบี้ยจากผู้ที่ได้รับความเสียหายจากอุทกภัยได้ไม่เกินจำนวนเงินเบี้ยปรับที่ ธปท. เรียกเก็บจากสถาบันการเงิน และถ้า ธปท.คืนเบี้ยปรับให้แก่สถาบันการเงินเป็นจำนวนเงินเท่าใด สถาบันการเงินต้องคืนเบี้ยปรับตามจำนวนเงินดังกล่าวให้แก่ผู้ที่ได้รับความเสียหายจากอุทกภัยด้วยข้อ ๑๘ ธปท.อาจพิจารณางด ลด หรือคืนเบี้ยปรับสำหรับการฝ่าฝืนหรือไม่ปฏิบัติตามประกาศนี้ตามที่เห็นสมควรก็ได้ข้อ ๑๙ เมื่อ ธปท.ได้รับชำระหนี้ตามตั๋วสัญญาใช้เงินที่ออกโดยสถาบันการเงินแล้วหากปรากฏในภายหลังว่ามีการฝ่าฝืนหรือไม่ปฏิบัติตามข้อใดข้อหนึ่งแห่งประกาศนี้ธปท. สงวนสิทธิที่จะเรียกเก็บเบี้ยปรับสำหรับการฝ่าฝืนหรือไม่ปฏิบัติดังกล่าวข้อ ๒๐ ธปท.สงวนสิทธิที่จะไม่ให้กู้ยืมเงิน ลดจำนวนเงินที่จะให้กู้ยืมหรือเรียกให้ชำระหนี้ตามตั๋วสัญญาใช้เงินก่อนวันถึงกำหนดใช้เงินเมื่อมีกรณีอย่างใดอย่างหนึ่งดังนี้(๑) เมื่อ ธปท.เห็นว่าสถาบันการเงินปฏิบัติไม่ชอบด้วยกฎหมายว่าด้วยธุรกิจสถาบันการเงินหรือกฎหมายอื่นที่เกี่ยวข้องกับสถาบันการเงินนั้นๆ(๒) เมื่อมีการจำหน่ายทรัพย์สินของสถาบันการเงินตามข้อ ๑๐ (๓)(๓) เมื่อ ธปท.เห็นว่าสถาบันการเงินหรือผู้ที่ได้รับความเสียหายจากอุทกภัยฝ่าฝืนหรือปฏิบัติไม่ถูกต้องตามประกาศนี้หรือมีพฤติการณ์ในทำนองไม่เป็นไปตามเจตนารมณ์ของประกาศนี้(๔) มีเหตุไม่สมควรประการอื่น๕. วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๖ กุมภาพันธ์ พ.ศ. ๒๕๕๕ประสารไตรรัตน์วรกุลผู้ว่าการธนาคารแห่งประเทศไทย[เอกสารแนบท้าย]๑. แบบหนังสือยืนยัน (เอกสารแนบ ๑)๒. แบบหนังสือขอชำระหนี้ (เอกสารแนบ ๒)๓. แบบรายงานยอดตั๋วสัญญาใช้เงินคงค้างประจำเดือน (เอกสารแนบ ๓)๔. แบบหนังสือความตกลงเพื่อกู้ยืมเงิน (เอกสารแนบ ๔)๕. แบบตั๋วสัญญาใช้เงินที่ออกโดยสถาบันการเงิน (เอกสารแนบ ๕)๖.แบบรายละเอียดผู้ที่ได้รับความเสียหายจากอุทกภัยที่สมควรได้รับความช่วยเหลือ(เอกสารแนบ ๖)๗. แบบหนังสือมอบอำนาจ (เอกสารแนบ ๗)(ดูข้อมูลจากภาพกฎหมาย)ปริยานุช/ผู้จัดทำ๖ มีนาคม ๒๕๕๕ณัฐพร/ผู้ตรวจ๖ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๔๓ ง/หน้า ๑๖/๑ มีนาคม ๒๕๕๕